Abrusi e Mołixe

Abrusi e Mołixe (o, inpropiamente, Abruso e Mołixe) jera una de łe rejon previste da l'articoło 131 de ła Costitusion itałiana, inte ła so stesura orixinal. Ła rejon, che se estendea par sirca 15.191 km², ciapando drento i atuałi Abruso e Mołixe, ła xe restà inatuada, poiché, co l'articoło 1 de ła lexe costitusionałe n. 3 del 27 de diçenbre 1963, el testo costitusionałe xe sta modificà, tornando, de fato, a separar i teritori de Abruso e Mołixe.

Mancada atuasion de ła rejon
Xà in Asenblea Costituente ghe jera prefigurada l'istitusion de do Rejon diverse, l'Abruso e el Mołixe, tanto xe che łe do rejon łe xe stae costituie in circoscrision difarenti par łe elesion del Senato inte el 1948. Ła decixion finałe, parò, ła xe sta rimandà a data oncora da desidare.

Inte el 1963, co ła modifica de l'art. 131 de ła Costitusion, xe sta istituio łe do difarenti rejon Abruso e Molixe, st'ultima raprexentada da ła soła provinsa de Canpobaso che la ciapa drento ła futura provinsa de Ixernia (istituia inte el 1970). Xe l'unico caxo inte ła storia republicana de formasion de dò nove rejon parché łe se destaca da na ùgnola rejon orixinaria, ma ła se mete tenporalmente prima de l'entrada in funsion de łe rejon a statuto ordinario (1970).

Categoria:Istoria de l'Itałia
Categoria:Età contenporanea